SHBA: Gratë republikane luajnë rol të spikatur në zgjedhjet amerikane
Kandidatet republikane në zgjedhjet e 2 nëntorit kanë devijuar nga shabloni tradicional i gruas në politikë
një vështrim këtij grupi të ri dhe të ndryshëm kandidatesh. Kandidatet republikane po luajnë një rol të rëndësishëm në fushatat e zgjedhjeve për kongres dhe guvernatorë në Shtetet e Bashkuara. Majkëll Obrajën i gazetës Hill thotë se këto gra janë ndryshe nga kandidatet e së kaluarës, shumica e të cilave ishin demokrate të stilit radikal. Engëll dhe Odonëll janë të dyja kandidate për senatin amerikan, dhe të dyja e quajnë veten – republikane të Lëvizjes “Tea Party” – që do të thotë se besojnë në një rol të kufizuar të qeverisë, një ushtri të fortë dhe taksa të ulta. Ish guvernatorja e Alaskës dhe favoritja e Lëvizjes “Tea Party” Sara Pejlin u ka dhënë mbështetjen disa prej këtyre grave konservatore kandidate. Mishel Bernard i Forumit të Grave të Pavarura është dakord me idenë se ky grup i ri kandidatesh është ndryshe. Bernard thotë se Sara Pejlin mund të jetë frymëzim për disa kandidate gra: David Hokings me revistën Congressional Quarterly shprehet kështu për ndikimin e zonjës Palin tek gratë që garojnë: Gratë përbëjnë tani 51 përqind të popullatës së përgjithshme amerikane, por përbëjnë vetëm 17 përqind të Dhomës së Përfaqësuesve dhe 17 përqind në Senat. Disa gra që mund të humbasin vendet e tyre këtë vit si Barbara Bokser dhe demokratja Blansh Linkoln në Arkansas mbajnë poste të fuqishme në komisionet e kongresit. Dhe nëse republikanët fitojnë kontrollin e shumicës në Dhomën e Përfaqësuesve, kryetarja Nensi Pelozi do të humbasë pozitën si e para grua drejtuese e Dhomës së Përfaqësuesve në historinë amerikane.